Universidade Portucalense

A Universidade Portucalense Infante D. Henrique, ou apenas Universidade Portucalense (UPT), é unha institución de ensino superior e investigación creada co apoio legal da Orde núm. 122/86 do 28 de xuño e recoñecida pola súa utilidade pública. Fundada en 1986, está organizada en seis departamentos que abranguen desde Arquitectura até Turismo. Conta espazos para o estudo e a socialización como laboratorios informáticos, biblioteca, cantinas, foruns e prazas etc. Localización UPT está situada no campus de Asprela, no Porto, xunto ao Hospital de S. João e a IPO. Na entrada da universidade están dispoñíbeis varios medios de transporte: os autobuses STCP 6, 54, 59 e 79 e o metro do Porto coa Liña D (amarela). Investigación A política de investigación da UPT baséase en principios, valores e directrices que reflicten unha visión da utilidade da I+D+i para a sociedade. A principal función da universidade é xerar coñecemento, difundilo internamente a través da docencia e divulgalo externamente por diversas vías. Instituto Jurídico Portucalense Fundouse en 2007 para cumprir cos novos requisitos legais do Réxime Xurídico das Institucións de Ensino Superior. Este instituto é a continuación do creado en 1987, onde se fixeron diversos cursos de posgrao e especialización, xornadas organizadas polo Departamento de Dereito e a publicación da Revista Jurídica. Os seus obxectivos inclúen promover o coñecemento e a investigación científica, realizar formacións complementarias e de posgrao, e colaborar con entidades públicas e privadas, nacionais e internacionais. Instituto Portucalense de Desenvolvemento Humano Ten como obxectivo promover a investigación científica sobre o ser humano desde unha perspectiva integradora que favoreza o benestar, a saúde e a mellora dos procesos educativos. Intégrase na UPTi, responsábel de coordinar e implementar a política de investigación da UPT. REMIT REMIT – Research on Economics, Management and Information Technologies - é unha unidade de investigación multidisciplinar e interdisciplinar que procura comprender as dinámicas económicas e tecnolóxicas actuais e os seus efectos, contribuíndo ao deseño de estratexias organizativas e políticas públicas. Ten como obxectivo responder aos retos da sociedade cun enfoque holístico, no que compiten varios dominios científicos: Economía; Xestión; Finanzas; Turismo; Patrimonio; Historia; Enxeñaría, Tecnoloxía e Sistemas de Información; Matemáticas e Estatística. O centro estrutúrase en cinco grupos de investigación, que conforman o seu núcleo científico: 1. Inovação, Empreendedorismo e Dinâmicas Económicas; 2. Estratégia e Competitividade; 3. Território e Desenvolvimento; 4. Finanças; 5. Análise de Dados e Apoio à Decisão. Escola de Arquitectura O Departamento Gallaecia, dirixido por Mariana Correia, foi integrado na UPT, proveniente da Escola Superior Gallaecia de Vila Nova de Cerveira. Decretos e ordenanzas aplicadas á UPT Decreto-Lei n.º 64/2006, do 21 de marzo, polo que se regulan as probas destinadas a avaliar a capacidade de cursar estudos superiores dos maiores de 23 anos. Decreto-Lei núm. 90/2008, do 30 de maio: Réxime xeral de acceso e ingreso ás ensinanzas superiores (Decreto Lei núm. 296-A/98 da República) Resolución núm. 1664/2008, do 17 de xuño: Regulamento de aplicación do disposto no artigo 20. º-A do Decreto-Lei núm. 296 -A/98 Ordenanza núm. 1031/2009, do 10 de setembro de 2009: probas de acceso obrigatorias. Decreto-Lei núm. 113/2014, do 16 de xullo, polo que se regulan os concursos especiais Decreto-Lei n.o 420/2018, do 20 de abril - Regula a prohibición de disparar canóns a ningún alumno. Resolución núm. 890/2013: Exames finais Notas Véxase tamén Ligazóns externas Páxina web da universidade Facebook Instagram YouTube